שאול מרידור

**שאול מרידור** (נולד ב-[17 ביוני](https://he.wikipedia.org/wiki/17_%D7%91%D7%99%D7%95%D7%A0%D7%99) [1976](https://he.wikipedia.org/wiki/1976)) הוא ראש [אגף התקציבים](https://he.wikipedia.org/wiki/%D7%90%D7%92%D7%A3_%D7%94%D7%AA%D7%A7%D7%A6%D7%99%D7%91%D7%99%D7%9D) ב[משרד האוצר](https://he.wikipedia.org/wiki/%D7%9E%D7%A9%D7%A8%D7%93_%D7%94%D7%90%D7%95%D7%A6%D7%A8).  היה חבר ב[וועדת צמח](https://he.wikipedia.org/wiki/%D7%95%D7%A2%D7%93%D7%AA_%D7%A6%D7%9E%D7%97) לבחינת מדיניות הממשלה בנושא [משק הגז הטבעי בישראל](https://he.wikipedia.org/wiki/%D7%92%D7%96_%D7%98%D7%91%D7%A2%D7%99_%D7%91%D7%99%D7%A9%D7%A8%D7%90%D7%9C) בזמן תפקידו כסגן הממונה על התקציבים ב[משרד האוצר](https://he.wikipedia.org/wiki/%D7%9E%D7%A9%D7%A8%D7%93_%D7%94%D7%90%D7%95%D7%A6%D7%A8), וכיהן כמנכ"ל משרד האנרגיה.

קריירה

אביו הוא השר לשעבר [דן מרידור](https://he.wikipedia.org/wiki/%D7%93%D7%9F_%D7%9E%D7%A8%D7%99%D7%93%D7%95%D7%A8)ואמו היא הכלכלנית ד"ר [ליאורה מרידור](https://he.wikipedia.org/wiki/%D7%9C%D7%99%D7%90%D7%95%D7%A8%D7%94_%D7%9E%D7%A8%D7%99%D7%93%D7%95%D7%A8).

בעל תואר B.A בתוכנית פכ"מ (פילוסופיה, כלכלה ומדעי המדינה), מ[האוניברסיטה העברית בירושלים](https://he.wikipedia.org/wiki/%D7%94%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%94_%D7%94%D7%A2%D7%91%D7%A8%D7%99%D7%AA_%D7%91%D7%99%D7%A8%D7%95%D7%A9%D7%9C%D7%99%D7%9D%22%20%5Co%20%22%D7%94%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%94%20%D7%94%D7%A2%D7%91%D7%A8%D7%99%D7%AA%20%D7%91%D7%99%D7%A8%D7%95%D7%A9%D7%9C%D7%99%D7%9D). מרידור התחיל את דרכו במגזר הציבורי מיד עם סיום לימודיו בשנת [2002](https://he.wikipedia.org/wiki/2002). תפקידו הראשון היה באגף התקציבים במשרד האוצר, ושם המשיך לכהן במספר תפקידים עד לשנת [2013](https://he.wikipedia.org/wiki/2013), אז שימש כסגן הממונה על התקציבים האחראי על תחומי התשתיות (אנרגיה, מים, תחבורה וחקלאות). בין היתר ניהל, תחת שר האוצר [יובל שטייניץ](https://he.wikipedia.org/wiki/%D7%99%D7%95%D7%91%D7%9C_%D7%A9%D7%98%D7%99%D7%99%D7%A0%D7%99%D7%A5), את עבודת [ועדת ששינסקי](https://he.wikipedia.org/wiki/%D7%95%D7%A2%D7%93%D7%AA_%D7%A9%D7%A9%D7%99%D7%A0%D7%A1%D7%A7%D7%99_%28%D7%97%D7%95%D7%A7_%D7%94%D7%A0%D7%A4%D7%98%29%22%20%5Co%20%22%D7%95%D7%A2%D7%93%D7%AA%20%D7%A9%D7%A9%D7%99%D7%A0%D7%A1%D7%A7%D7%99%20%28%D7%97%D7%95%D7%A7%20%D7%94%D7%A0%D7%A4%D7%98%29), וקידם רפורמות בתחום משק החשמל והגז. מרידור היה שותף במהלכים רבים במהלך עבודתו במשרד האוצר, ביניהם רפורמת "שמים פתוחים" ורפורמת תאגידי המים. בשנת 2013 יצא מרידור לשוק הפרטי, ובתפקידו האחרון כיהן כמנכ"ל חברת [גרינרג'י אנרגיות מתחדשות](https://he.wikipedia.org/w/index.php?title=%D7%92%D7%A8%D7%99%D7%A0%D7%A8%D7%92%27%D7%99_%D7%90%D7%A0%D7%A8%D7%92%D7%99%D7%95%D7%AA_%D7%9E%D7%AA%D7%97%D7%93%D7%A9%D7%95%D7%AA&action=edit&redlink=1" \o "גרינרג'י אנרגיות מתחדשות (הדף אינו קיים)) לתקופה של כחצי שנה.

בשנת [2015](https://he.wikipedia.org/wiki/2015) מונה מרידור לתפקיד מנכ"ל משרד האנרגיה. בציבור הוא זכור בגלל התבטאותו בנושא הגז בוועדת צמח, בשנת 2013 בזמן תפקידו כסגן הממונה על התקציבים במשרד האוצר, לפיה אין טעם לשמור גז למדינה למשך זמן ארוך של 30 שנה שכן אולי עד אז לא תהיה מדינה בכלל, דבר שמרידור טען לאחר מכן שנאמר בבדיחות הדעת.

בשנת 2017 מונה מרידור לראש אגף תקציבים במשרד האוצר. במהלך כהונתו, הואשם מרידור על ידי הנהלת משרד האוצר במעורבות פוליטית, ובהדלפות מגמתיות למפלגת [כחול לבן](https://he.wikipedia.org/wiki/%D7%9B%D7%97%D7%95%D7%9C_%D7%9C%D7%91%D7%9F), בשל כך הודר מישיבות ממשלה שעסקו בנושאים תקציביים.

מרידור גר בירושלים, נשוי ליעל ולהם ארבעה ילדים.

# חדוה בר

## ביוגרפיה

בר נולדה בשנת 1968 לאם ניצולת השואה, גיטה אופלגר (לימים טובה בר-טוב), שורדת מחנה ריכוז ב[טרנסניסטריה](https://he.wikipedia.org/wiki/%D7%98%D7%A8%D7%A0%D7%A1%D7%A0%D7%99%D7%A1%D7%98%D7%A8%D7%99%D7%94%22%20%5Co%20%22%D7%98%D7%A8%D7%A0%D7%A1%D7%A0%D7%99%D7%A1%D7%98%D7%A8%D7%99%D7%94) (קריירה דה פיאטרה), רומניה, שעלתה לישראל עם אמה, סבה וסבתה ב-1950; ואב, יעקב בחבוט (לימים בר-טוב) שנולד בחיפה, כבן למשפחה ספרדית שורשית (ס"ט), בעלת 11 ילדים, פרופסור ל[פיזיקה גרעינית](https://he.wikipedia.org/wiki/%D7%A4%D7%99%D7%96%D7%99%D7%A7%D7%94_%D7%92%D7%A8%D7%A2%D7%99%D7%A0%D7%99%D7%AA) וממייסדי [אוניברסיטת בן-גוריון בנגב](https://he.wikipedia.org/wiki/%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%AA_%D7%91%D7%9F-%D7%92%D7%95%D7%A8%D7%99%D7%95%D7%9F_%D7%91%D7%A0%D7%92%D7%91). אחיה, יאיר בר-טוב מומחה מערכות מידע וסייבר שהיה בתפקידי ניהול בכירים בשוק ההי-טק ובמשרד ראש הממשלה.

בר גדלה ביישוב [עומר](https://he.wikipedia.org/wiki/%D7%A2%D7%95%D7%9E%D7%A8_%28%D7%99%D7%99%D7%A9%D7%95%D7%91%29), והיא בעלת תואר ראשון בהצטיינות ב[כלכלה](https://he.wikipedia.org/wiki/%D7%9B%D7%9C%D7%9B%D7%9C%D7%94) ו[מדע המדינה](https://he.wikipedia.org/wiki/%D7%9E%D7%93%D7%A2_%D7%94%D7%9E%D7%93%D7%99%D7%A0%D7%94), [תואר שני](https://he.wikipedia.org/wiki/%D7%AA%D7%95%D7%90%D7%A8_%D7%A9%D7%A0%D7%99) בהצטיינות בכלכלה עם התמחות ב[מאקרו כלכלה](https://he.wikipedia.org/wiki/%D7%9E%D7%90%D7%A7%D7%A8%D7%95_%D7%9B%D7%9C%D7%9B%D7%9C%D7%94) וב[מסחר בינלאומי](https://he.wikipedia.org/wiki/%D7%9E%D7%A1%D7%97%D7%A8_%D7%91%D7%99%D7%A0%D7%9C%D7%90%D7%95%D7%9E%D7%99) ותואר [דוקטור](https://he.wikipedia.org/wiki/%D7%93%D7%95%D7%A7%D7%98%D7%95%D7%A8) בכלכלה בנושא "שוק הכספים וממשל תאגידי", כולם מ[האוניברסיטה העברית בירושלים](https://he.wikipedia.org/wiki/%D7%94%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%94_%D7%94%D7%A2%D7%91%D7%A8%D7%99%D7%AA_%D7%91%D7%99%D7%A8%D7%95%D7%A9%D7%9C%D7%99%D7%9D).

החלה את עבודתה בבנק ישראל ככלכלנית ביחידת המחקר בחטיבת הפיקוח על הבנקים. בר שימשה ראש תחום [שוק ההון](https://he.wikipedia.org/wiki/%D7%A9%D7%95%D7%A7_%D7%94%D7%94%D7%95%D7%9F) במחלקת המחקר של הבנק, ובמשך שלוש שנים שימשה נציגת ישראל ב[דירקטוריון](https://he.wikipedia.org/wiki/%D7%93%D7%99%D7%A8%D7%A7%D7%98%D7%95%D7%A8%D7%99%D7%95%D7%9F) [הבנק האירופאי לשיקום ופיתוח](https://he.wikipedia.org/w/index.php?title=%D7%94%D7%91%D7%A0%D7%A7_%D7%94%D7%90%D7%99%D7%A8%D7%95%D7%A4%D7%90%D7%99_%D7%9C%D7%A9%D7%99%D7%A7%D7%95%D7%9D_%D7%95%D7%A4%D7%99%D7%AA%D7%95%D7%97&action=edit&redlink=1) (EBRD) ב[לונדון](https://he.wikipedia.org/wiki/%D7%9C%D7%95%D7%A0%D7%93%D7%95%D7%9F).

ב-[2008](https://he.wikipedia.org/wiki/2008) מונתה לסגנית ראש חטיבת שוקי הון ב[בנק לאומי](https://he.wikipedia.org/wiki/%D7%91%D7%A0%D7%A7_%D7%9C%D7%90%D7%95%D7%9E%D7%99) וכמנהלת הסיכונים של החטיבה. ב-[2010](https://he.wikipedia.org/wiki/2010) מונתה למנהלת הסיכונים הראשית (CRO), ראש החטיבה ל[ניהול סיכונים](https://he.wikipedia.org/wiki/%D7%A0%D7%99%D7%94%D7%95%D7%9C_%D7%A1%D7%99%D7%9B%D7%95%D7%A0%D7%99%D7%9D_%D7%A4%D7%99%D7%A0%D7%A0%D7%A1%D7%99%D7%99%D7%9D) וסמנכ"לית בנק לאומי.

### המפקחת על הבנקים

באוגוסט [2015](https://he.wikipedia.org/wiki/2015) נכנסה לתפקידה כ[מפקחת על הבנקים](https://he.wikipedia.org/wiki/%D7%94%D7%A4%D7%99%D7%A7%D7%95%D7%97_%D7%A2%D7%9C_%D7%94%D7%91%D7%A0%D7%A7%D7%99%D7%9D) בבנק ישראל. במסגרת הסכם [ניגוד עניינים](https://he.wikipedia.org/wiki/%D7%A0%D7%99%D7%92%D7%95%D7%93_%D7%A2%D7%A0%D7%99%D7%99%D7%A0%D7%99%D7%9D) נקבע עם כניסתה לתפקיד כי לא תטפל בענייני בנק לאומי למשך שנה וחצי ובתקופה זו הפיקוח על הבנק בוצע על ידי נגידת בנק ישראל. בתקופתה כמפקחת על הבנקים הגדירה בר כיעדים של הפיקוח על הבנקים את הנושא של קידום התחרות בבנקאות ובתחום התשלומים, יעד אשר חלקו בוצע יחד עם משרד האוצר במסגרת ועדת שטרום; ואת קידום החדשנות הטכנולוגית והגברת היעילות של המערכת הבנקאית. כל זאת, לצד המשך שמירה על היציבות של המערכת הבנקאית וניהול סיכונים הולם. בעקבות יוזמות שהוביל הפיקוח על הבנקים ביצעו הבנקים מהלכי התייעלות משמעותיים שהתבטאו בצמצום אלפי משרות במערכת הבנקאית וצמצום משמעותי בהוצאות נדל"ן, בין היתר באמצעות ייעול הפריסה הסניפית שלהם; ובמקביל המערכת הבנקאית הפכה לדיגיטלית יותר, כאשר אחוז הפעולות הבנקאיות שמבוצע בדיגיטל עלה משנה לשנה- מ 45 אחוזים ב 2016 ל 60 אחוזים ב 2018; והבנקים הטמיעו חדשנות והגבירו שיתופי פעולה עם חברות פינטק.

ב-16 ביוני 2016 הודיעה כי הגופים המוסדיים הגדולים יוכלו להגדיל את אחזקתם במניות הבנקים, ובפרט האחזקה במניות עבור לקוחותיהם (בפנסיה, גמל, קרנות ההשתלמות) ובהמשך איפשר הפיקוח בהובלתה לבנקים להגדיל את חלוקת הדיבידנדים, בעקבות הגעה ליעדי ההון הרגולטורים הגבוהים יותר שנדרשו.

חלק מהיוזמות שקידם הפיקוח על הבנקים בתחום התחרות והחדשנות היו הורדת חסמים לכניסת בנקים חדשים - כגון ביטול הדרישה שלכל בנק תהיה מערכת טכנולוגית עצמאית ומתן אפשרות לשתף תשתיות IT; הורדת ההון הרגולטורי הנדרש להקמת בנק חדש ל-50 מיליוני ש"ח (בדומה לעולם); הורדת חסמים לכניסת סולקים חדשים – ובראשם הורדת דרישת ההון והקלת תהליך הרישוי; הוצאות הוראת ניהול בנקאי תקין בנושא "בנקאות בתקשורת", שמאפשרת להקים בנק דיגיטלי וגם לבצע את כל הפעולות הבנקאיות מרחוק; הקלות בתחום שימוש בטכנולוגית ענן; מכתב פיקוחי לעידוד חדשנות; והוראה למערכת הבנקאית שדרשה התייעלות משמעותית, שניתנה לצד הקלות בתחומי ההון כדי לאפשר את ההתייעלות. בעקבות ההוראה הודיעו כל הבנקים על תוכנית התייעלות שצפויה להוביל לצמצום של כ- 12 אחוזים מכוח האדם במערכת הבנקאית עד לשנת 2020. בנוסף תמכה בר בהפרדת שתי חברות כרטיסי האשראי מהבנקים הגדולים במטרה להגביר את התחרות בתחומים הפיננסיים והפיקוח בהובלתה ליווה את תהליך ההפרדה, תוך שהעניק לחברות הגנות ינוקא, במטרה לאפשר להן להתחזק ולהפוך לגופים פיננסיים מתחרים משמעותיים.

במקביל לעידוד הטמעת חדשנות במערכת הבנקאית, הוביל הפיקוח בראשונה את חיזוק ניהול הסיכונים הטכנולוגיים, ובתוך כך פעל יחד עם רשות הסייבר הלאומית להקמת מרכז סייבר בנקאי וחתימה על MOU לשיתוף פעולה בין הפיקוח למרכז הלאומי, תוך רתימת כל הבנקים וחברות כרטיסי האשראי לשתף מידע על התקפות וסיכונים- כדי לחזק את ההגנה ולהיערך לתרחיש סייבר גדול.

הגברת מודעות פיננסית של אזרחים וסיוע לאוכלוסיות מוחלשות, הוא יעד שמקודם על ידי צוות הפיקוח על הבנקים בראשותה של בר. בתוך כך, פעל הפיקוח לרתום את המערכת הבנקאית לחינוך דיגיטלי לאזרחים ותיקים, כדי לסייע להם בתקופה בה סניפי הבנקים נסגרים; ולסייע לנשים שחוות אלימות פיזית וכלכלית, באמצעות הגדרת "אמנת זמינות בנקאית" וולנטרית, שלפיה כל בנק מינה איש קשר בבנק שלו, שאליו מופנה אישה מוכה שנכנסת למקלט לנשים מוכות ומלווה בסגירת החשבון וההתחייבויות מהעבר ויציאת לדרך כלכלית חדשה.

בר תושבת [מבשרת ציון](https://he.wikipedia.org/wiki/%D7%9E%D7%91%D7%A9%D7%A8%D7%AA_%D7%A6%D7%99%D7%95%D7%9F), נשואה ואם לשלושה.

**אריאלה קנול לזרוביץ'** (נולדה בשנת 1976) היא קצינת צה"ל בדרגת תת-אלוף, חברת פורום המטה הכללי ומשרתת בתפקיד היועצת הכספית לרמטכ״ל וראש אגף התקציבים במשרד הביטחון מאז ספטמבר 2017.

קנול לזרוביץ' היא האישה הראשונה בתפקיד היועץ הכספי לרמטכ"ל והאישה הרביעית בתולדות צה"ל החברה בפורום מטכ"ל.

בתפקידיה הקודמים בצה"ל שימשה בין היתר כראש מחלקת תקציבי יבשה ביחידת היועץ הכספי לרמטכ״ל, ראש ענף תכנון ובקרה באגף הטכנולוגיה והלוגיסטיקה, וראש ענף תקציבי לוגיסטיקה ורפואה באגף הטכנולוגיה והלוגיסטיקה.

קנול לזרוביץ' היא בוגרת בית הספר הריאלי העברי בחיפה במחזור ע"ה (1994), בוגרת תואר ראשון בכלכלה מהטכניון, בעלת תואר שני במדעי המדינה בהתמחות בדיפלומטיה וביטחון מאוניברסיטת תל אביב.

קנול לזרוביץ' מתגוררת בחיפה והיא אם לשתיים

**מירב ארלוזורוב** (נולדה בשנת 1967) היא עיתונאית ופובליציסטית ישראלית העוסקת בנושאי כלכלה.

ביוגרפיה

נולדה בגאנה, בעת שאביה, שאול ארלוזורוב (בנו של חיים ארלוזורוב), שהה שם בשליחות בתחום הנדסת המים. גדלה בתל אביב.

בעלת תואר ראשון בכלכלה, ותואר שני בניהול, שניהם מאוניברסיטת תל אביב.

קריירה

החלה בפעילות עיתונאית במסגרת שירותה בצה"ל ככתבת "במחנה". עם סיום שירותה הצטרפה לעיתון "חדשות". בשנות ה-90 הייתה עיתונאית בעיתון "גלובס". בפברואר 1994 פרסמה ככותרת ראשית ב"גלובס" הערכה כלכלית שהפיצה חברת "מודלים כלכליים" ללקוחותיה בסוף 1993. בעקבות הפרסום ספג שוק המניות היצע חסר תקדים של מיליארד שקל והחל משבר המניות של 1994.

בשנת 1999 עזבה את "גלובס" והצטרפה ל"הארץ", וערכה את מוסף הכלכלה בעיתון במשך חמש שנים. לאחר הקמת TheMarker ומיזוגו עם מוסף הכלכלה של "הארץ" מונתה לעורכת המהדורה המודפסת של TheMarker. בעלת טור יומי ב-TheMarker, שבו היא מפרסמת מאמרי פרשנות העוסקים בכלכלת ישראל. בנוסף היא עורכת מדור הדעות של TheMarker. טוריה מתפרסמים גם באתר וואלה!.

בשנת 2011 הוענק לה אות אביר איכות השלטון מטעם התנועה למען איכות השלטון בישראל, "בהוקרה על תרומה לחיזוק המשק והחברה בישראל, להוקעת תופעות של התעשרות בלתי מוצדקת על חשבון רווחת הציבור, לשיפור איכות השלטון ולהעלאת רמת הפרשנות והביקורת בעיתונות".

בעקבות המשבר הכלכלי העולמי, ניכרו בכתיבתה של ארלוזורוב הסתייגויות מהמבנה הקלאסי של השוק החופשי. כך תיארה ארלוזורוב במרץ 2013 את היתרונות שיכולה להציע כלכלה קואופרטיבית על פני "כלכלת שוק".

חיים אישיים

הייתה נשואה למרון גרינברג, ולהם ארבעה ילדים. מתגוררת בתל אביב.

ביקורת

במהלך השנים נמתחה ביקורת על התנהלותה של ארלוזורוב כעיתונאית. נטען כי מאמריה כללו הטעיות, שימוש בנתונים לא מדויקים והצגת תחשיבים שגויים, התקפות אישיות על אישי ציבור, והתבטאויות שנויות במחלוקת.

נטען כי ארלוזורוב מנעה מספר פעמים פרסום של טורי דעה המנוגדים לקו הכלכלי של העיתון TheMarker. העיתונאי איתי לנדסברג-נבו כתב כי "התכתבויות אינסופיות עם עורכי "דה-מרקר" בניסיון להכניס מאמרי דעה נגד האג'נדה של העיתון עלו בתוהו... מירב ארלוזורוב וסמי פרץ מנעו את מאמרי הדעה הללו".

בשנת 2007 הגיש איש העסקים אליעזר פישמן תביעת דיבה נגד "הארץ" ואחדים מעורכיו, ובהם ארלוזורוב, בעקבות כתבה שפרסמה ב-TheMarker על השלכות שלטענתה נגרמו למשקיעים בחברות שבבעלות פישמן עקב הפסדיהן מהשקעה בלירה הטורקית.

**נחמיה שטרסלר** (נולד ב-1951), הוא עורך ופרשן כלכלי ישראלי. כותב בעיתון "הארץ" ועוסק גם בפרשנות כלכלית בערוץ 2. בעבר הגיש בין היתר את הפינה בנושאי כלכלה וצרכנות, "ושלא יעבדו עליכם", בתוכנית הטלוויזיה "אולפן שישי".

שטרסלר נולד בישראל לנפתלי, שבמלחמת העולם השנייה, בעודו משרת בצבא הבריטי נפל בשבי הגרמני ביוון. סיים את תיכון עירוני ה' בתל אביב, במגמת אלקטרוניקה. שירת בצה"ל, בנ"מ בסיני, ביחידת בקרה, בין השנים 1970–1973. הוא בעל תואר ראשון בכלכלה ותואר שני במנהל עסקים, שניהם מאוניברסיטת תל אביב. בשנת 1983 מונה לתפקיד העורך הכלכלי של עיתון "הארץ", תפקיד בו כיהן עד סוף שנת 1998, עת מונה לעורך בכיר לכלכלה וחברה בעיתון.

שימש מרצה בבית הספר למינהל עסקים של אוניברסיטת תל אביב, לתלמידי תואר שני, וכיום משמש מרצה בבית הספר לעיתונאות במרכז הבינתחומי הרצליה.

שטרסלר נשוי ליפה שטרסלר, ראש ענף עתודה ניהולית בכירה בבנק לאומי, ואב לשלושה ילדים.

עמדות

שטרסלר הוא בעל תפיסת עולם ליברלית. הוא תומך בכלכלת שוק עם מדיניות רווחה, כלומר בכלכלה חופשית אך בלי לשכוח שלמדינה יש תפקיד מרכזי במתן עזרה ותמיכה לכל אלה שאינם יכולים לפרנס את עצמם.כחלק מעמדותיו הליברליות, הוא מאמין במשא ומתן לקראת הסדר עם הפלסטינים ותומך בפתרון של שתי מדינות לשני עמים.במאמריו הוא קורא לא אחת להקטנת תקציב המדינה, להורדת מיסים ולשמירה על גרעון נמוך, כדי ליצור משק צומח, אבטלה נמוכה וסקטור פרטי חזק ומתפתח. הוא תומך נלהב בפתיחת המשק לתחרות מיבוא כדי להביא להתייעלות ולהורדת מחירים. הוא תומך בהפרטת כל עסק שמחזיקה הממשלה, "כי הממשלה לא יודעת ולא מסוגלת לנהל עסקים". הוא מצדד ברפורמות במגזר הציבורי, ובפירוקם של מונופולים וקרטלים, שמוחזקים הן על ידי המדינה והן על ידי בעלי הון. הוא מתנגד להטבות המופרזות שמחלקת המדינה לבעלי הון וכותב לאורך שנים רבות נגד השכר המופרז שנוטלים לעצמם בעלי ההון ומנכ"לים שונים, שזה בעצם "שוד ברישיון".

שטרסלר רואה בעבודה ערך חברתי מרכזי, ולכן הוא תומך בכל יוזמה לעידוד היציאה לעבודה ולהקטנת האבטלה, כולל הגדלת שכר המינימום. לגבי אלה שאינם חלק משוק העבודה, כמו קשישים, חולים, נכים ומי שאינו מסוגל לעבוד, הוא מצדד בהגדלת התמיכה הממשלתית בהם, כחלק מהמלחמה בעוני.

שטרסלר תמך במדיניותו של בנימין נתניהו כשר האוצר ב-2003. לעומת זאת, הוא מבקר אותו בחריפות בגין מדיניותו הכלכלית החל מ-2009. כלפי חוק ההסדרים הביע שטרסלר דעה מורכבת: פעמים שמתח עליו ביקורת, אך הוא מדגיש את חשיבותו ככלי האפקטיבי היחיד להחיל שינויים.

ידוע גם בעמדותיו הלגלגניות והציניות כלפי הגופים הירוקים ומאבקיהם ותומך בעמדת היזמים שמנסים לקדם פרויקטים. יצא נגד המתנגדים לכביש חוצה ישראל, למתחם התיירות של יואב איגרא ליד שמורת תמנע ולהקמת התחנה לקליטת גז טבעי בצפון הארץ.

לאחר ההתנתקות פרסם חזון אופטימי לעתידה של רצועת עזה, תוך שהוא לועג לאזהרותיו של בנימין נתניהו על שיגור רקטות מהרצועה לישראל.כמו כן יצא בביקורת חריפה כלפי ועדת החקירה על הטיפול במפוני גוש קטיף וטען על הדו"ח שלה: "כבר מזמן לא קראתי דו"ח כה מעוות, כה מוטעה וחד-צדדי. דו"ח שהופך שחור ללבן, שנותן פרס לציניקנים שסחטו את הממשלה לאורך שנים, אך מעניק תעודת גנאי לפקידים ולפוליטיקאים שיצאו מגדרם כדי לעזור למפונים - וזכו לקיתונות של בוז והשמצות".

עד יולי 1998 כל המוצרים במשק היו פטורים מחובת סימון מחירים, אך שטרסלר ערך מאבק מתמשך בן 10 שנים לפרסום מחיר על גבי כל מוצר ומוצר. המאבק הוכתר בהצלחה כאשר משרד התעשייה והמסחר, בראשות נתן שרנסקי, פרסם צו שלפיו בתי עסק ורשתות שיווק יהיו חייבים להדביק תגיות מחיר על גבי כל מוצר ומוצר, החל מ-23 ביולי 1998.

מחבר הספר "ושלא יעבדו עליכם" בהוצאת "כנרת זמורה-ביתן דביר", על 48 חוקי ישראבל של הכסף והפוליטיקה.

פרסים

במהלך עבודתו העיתונאית זכה בפרסים הבאים:

ב-1987 זכה ב"פרס העיתונאי הכלכלי המצטיין", מטעם "המרכז הישראלי לקידום חברתי וכלכלי", "בגין מאבק מתמשך ועקבי למען כלכלה חופשית, תחרות, ביצוע רפורמות, הקטנת מעורבות הממשלה, גרעון נמוך בתקציב והורדת מיסים. כל אלה מובילים להורדות מחירים, לשיפור השירות לאזרח ולהעלאת רמת החיים של כל שכבות הציבור".

ב-1988 זכה ב"פרס סוקולוב" בגין חשיפת הפנסיה שקיבל ארנסט יפת, ופרסום סדרת כתבות שקראה למיצוי הדין עם הבנקאים האחראים למשבר מניות הבנקים של 1983. מנימוקי ועדת השופטים: "סידרת המאמרים של נחמיה שטרסלר ועקרונות דוח ועדת בייסקי והפרשיות הנלוות, הצטיינה ברמה גבוהה של אמינות, של בהירות ושל עמידה על עקרונות, כמו גם בכושר ניתוח ובמיומנות כלכלית".

ב-2011 זכה בפרס ל"תקשורת כלכלית איכותית" מטעם "האגודה לזכות הציבור לדעת". בנימוקי ועדת הפרס צוין כי שטרסלר הוא "בעל ראיה אנליטית והבנה פוליטית-כלכלית גבוהה ביותר. כתיבתו מקורית ובעלת עצמאות וחשיבה שופעת. הוא עושה עבודה מקצועית ועניינית ומצביע על היבטים שעמיתיו לא תמיד רואים, ולא מהסס להביע עמדות לא מקובלות. כתיבתו של שטרסלר מעוגנת ביידע מעמיק ורחב ושליטה בפרטים".

ב-2012 קיבל פרס "מפעל חיים" מטעם אגודת העיתונאים בתל אביב, בגין "כתיבה ומאבק בן שנים רבות נגד מונופולים, קרטלים ופירמידות של המדינה ושל בעלי הון גדולים, במטרה להפוך את כלכלת ישראל לתחרותית יותר, צומחת יותר, עם מחירים סבירים יותר ואבטלה קטנה יותר, לטובת הצרכנים והאזרחים כולם". הוועדה ציינה גם ש"שטרסלר ידוע בעמדותיו הממוקדות והחדות בענייני כלכלה וחברה, ונמנה עם הבולטים והמשפיעים בעניינים אלה".